Diari Oficial de la Generalitat Valenciana


Sumari del DOGV 4119, del 02-11-2001 (2001/1044)

RESOLUCIÓ de 5 d'octubre de 2000, del Servei Territorial d'Indústria i Energia de Castelló, per la qual s'autoritza a Iberdrola, SA la realització de les instal·lacions de la línia aèria de mitjana tensió des del suport de conversió subterraneoaeri a l'avinguda del Nord fins al suport de conversió aereosubterrani al camí de la Ratlla, al terme municipal de Nules (Castelló), s'aprova el projecte d'execució i es declara en concret la seua utilitat pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1044


Organisme emissor
:   Universitat de València

Tipus de document
:   Correcció d'errades

RESOLUCIÓ de 5 d'octubre de 2000, del Servei Territorial d'Indústria i Energia de Castelló, per la qual s'autoritza a Iberdrola, SA la realització de les instal·lacions de la línia aèria de mitjana tensió des del suport de conversió subterraneoaeri a l'avinguda del Nord fins al suport de conversió aereosubterrani al camí de la Ratlla, al terme municipal de Nules (Castelló), s'aprova el projecte d'execució i es declara en concret la seua utilitat pública. [2001/A1044]
  
Expedient ATLINE/2000/9.
  
Examinats els antecedents que hi ha en l'expedient atline/2000/9 de la Unitat d'Energia i Mines, tramitat a instància de l'entitat Iberdrola, SA.
  
Antecedents de fet
  
1. El 17 de gener de 2000 Iberdrola, SA sol·licità autorització administrativa i declaració en concret d'utilitat pública del projecte d'instal·lació de la línia aèria de mitjana tensió des de suport conversió subterraneoaeri a l'avinguda del Nord fins a suport de conversió aereosubterrani al camí de la Ratlla al terme municipal de Nules, projecte d'Iberdrola 308/99.
  
2. Es tramità la corresponent informació pública del projecte i de la relació d'interessats, béns i drets afectats inserint els corresponents anuncis que es publicaren en el periòdic Mediterráneo de 18 de febrer de 2000, en el BOP núm. 32 d'11 de març de 2000 i en el Diari Oficial de la Generalitat Valenciana núm. 3.698 de 29 de febrer de 2000.
  
Igualment, el 9 de febrer de 2000 es trameté l'anunci a l'Ajuntament de Nules perquè s'exposara al tauler d'edictes, i s'expedira la diligència d'exposició, que s'envià a aquest Servei Territorial el 30 de març de 2000.
  
3. Amb data 4 de febrer de 2000, es tramità la preceptiva separata a l'Ajuntament de Nules, que emeté un informe condicionat el 13 de març de 2000.
  
4. El 15 de febrer de 2000 s'emet informe tècnic sobre la documentació presentada, en el qual consta que pot considerar-se que no s'havien observat defectes aparentes.
  
5. En el període d'informació pública es formularen al·legacions, presentades pel Sr. Vicente Aleixandre Chiva, en representació de la Sra. Consuelo Centelles Usó, en condició d'apoderat d'aquesta, que al·lega:
  
5.1 Que el terreny afectat està qualificat com a sòl urbà, amb les conseqüències, pel que fa a edificabilitat, que això comporta; per això sol·licita que el traçat s'ajuste a la nova ordenació urbanística i en subterrani.
  
5.2 Que no consta en l'expedient la declaració d'impacte ambiental.
  
5.3La seua disconformitat amb la sol·licitud d'autorització administrativa, ja que no reuneix els requisits necessaris per a la concessió.
  
6. Complint el tràmit d'al·legacions a l'empresa sol·licitant, amb data 5 d'abril de 2000, Iberdrola, SA presenta escrit de contestació a les al·legacions, el 15 de setembre de 2000, on manifesta:
  
6.1 Que tant en la confecció i redacció del projecte, com en la relació de béns i drets afectats que s'ha sotmés a informació pública, s'ha tingut en compte la naturalesa urbana del terreny afectat.
  
D'acord amb el que s'ha disposat en l'article 35 del Reglament Tècnic de Línies Elèctriques Aèries d'Alta Tensió, aprovat per Decret 315/1968, de 28 de novembre, perquè la transformació de línies aèries en subterrànies siga exigible caldrà que els terrenys estiguen urbanitzats o en curs d'urbanització i tinguen les cotes de nivell previstes en el projecte d'urbanització.
  
D'altra banda, el mencionat Reglament en l'article 35.2 disposa que «queda autoritzada l'estesa aèria de línies elèctriques d'alta tensió a les zones de reserva urbana amb Pla General d'Ordenació legalment aprovat, així com en els terrenys del sòl urbà compresos dins del nucli urbà de la població en municipis que manquen d'ordenació».
  
Per això entenem que el traçat, que s'ha sotmés a informació, és el que a priori reuneix les millors condicions tècniques per a la realització de la construcció de la línia elèctrica.
  
6.2 Pel que fa a la declaració d'impacte ambiental i d'acord amb el que s'ha disposat en l'annex I.2g del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, estan subjectes a declaració d'impacte ambiental el transport i la distribució d'energia elèctrica quan el transport no isca del territori de la Comunitat Valenciana i l'aprofitament de la seua distribució no afecte qualsevol altra comunitat autònoma, sempre que hi concórrega alguna de les circumstàncies següents:
  
- Quan la tensió nominal entre fases siga igual o superior a 132 kV.
  
- Quan es tracte de línies d'alta tensió que travessen en tot o en part parcs o paratges naturals, o uns altres espais naturals protegits mitjançant decret de la Generalitat Valenciana.
  
Per tot això, en aquest expedient, com que no concorre cap de les circumstàncies exigides, no és procedent la declaració d'impacte ambiental, ni l'estimació.
  
6.3 Pel que fa a l'autorització administrativa, l'al·legador al·ludeix els requisits exigits per la Llei 54/1997, respecte de les instal·lacions de transport d'energia elèctrica, quan en realitat la línia de què es tracta és una instal·lació de distribució i, per tant, l'autorització està subjecta al que s'ha disposat en els articles 40 i 41 de l'esmentada llei.
  
Fonaments de dret
  
1. La Conselleria d'Indústria i Comerç hi té competència en virtut del Reial Decret 2.595/1982, de 24 de juliol, sobre traspàs de funcions i serveis de l'administració de l'Estat a la Comunitat Valenciana en matèria d'indústria i energia (BOE 249, 18 d'octubre de 1982) i el Reial Decret 1.047/1984, d'11 d'abril, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines (BOE 132, 2 de juny de 1984).
  
2. Vistos els preceptes de la Llei 54/1997, de 27 de novembre, del Sector Elèctric, i també els decrets 2.617/1996, de 20 d'octubre, sobre autorització d'instal·lacions elèctriques, i el 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre expropiació Forçosa i sancions en matèria d'instal·lacions elèctriques.
  
Aquest Servei Territorial d'Indústria i Energia, a proposta de la unitat corresponent, resol:
  
Primer
  
Autoritzar a Iberdrola, SA, l'establiment d'una línia elèctrica aèria de mitjana tensió les característiques principals són les següents:
  
Línia aèria de mitjana tensió des de suport conversió subterraneoaeri a l'avinguda del Nord fins a suport de conversió aereosubterrani al camí de la Ratlla al terme municipal de Nules, projecte d'Iberdrola 308/1999, sempre que es complisquen les condicions imposades per l'Ajuntament de Nules, de les quals s'envia un document annex.
  
Segon
  
Estimar en part les al·legacions de la senyora Consuelo Centelles Usó d'acord amb les condicions establides per l'Ajuntament de Nules, i desestimar-les en allò que fa referència als punts 2 i 3 d'aquestes, d'acord amb el contingut en els punts segon i tercer de l'informe aportat per Iberdrola, SA.
  
Tercer
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
Quart
  
Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'aquest Servei Territorial adjuntant un certificat tècnic de la instal·lació a efectes de posada en servei.
  
d) L'administració deixarà sense efecte la present resolució en qualsevol moment en què s'observe l'incompliment de les condicions imposades en ella.
  
e) El titular de la instal·lació tindrà en compte, per a la seua execució, el compliment de les condicions establides per l'Ajuntament de Nules.
  
Contra aquesta resolució, que no posa fi a la via administrativa, podrà interposar-se un recurs d'alçada davant la Direcció General d'Indústria i Energia, Conselleria d'Indústria i Comerç (carrer de Colom, 32, 46106 València), en el termini d'un mes, comptat a partir de l'endemà de la publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), en la redacció que en fa la Llei 4/1999, de 13 de gener (BOE 12, de 14 de gener de 1999).